Nýja testamenti Odds Gottskálkssonar/Pistill hins heilaga Júde
Júdas, þjón Jesú Kristi, en bróðir Jakobi. Þeim kölluðum sem helgaðir eru í
Guði föður og varðveittir í Jesú Kristo. Miskunnsemi, friður og kærleiki
margfaldist yður.

Hinir kærustu, með því eg hafða allan setning á yður að skrifa út af
almennilegu voru hjálpræði, virtist mér nauðsynlegt með skrifi að áminna það
þér yfir þeirri trú stríðið sem hinum heilögu er eitt sinn ofurfengin. Því að
þar eru nokkrir menn, þeir jafnframt inn hafa læðst, út af hverjum forðum tíð
skrifað er til þessa dómsáfellis. Þeir eru ómildir og umvenda náð Guðs vors í
munaðlífi og afneita Guð og vorn Drottin Jesúm Kristum, þann
einkunnardrottnara.

En eg vil undirvísa yður að þér eitt sinn vitið það Drottinn þann tíð hann
frelsaði fólkið af Egyptalandi að í annað sinn glataði hann þeim sem eigi
trúðu. Líka einninn englana, hverjir ekki geymdu þeirra höfðingjadóm, heldur
forlétu sitt heimili, hefir hann varðveitt í dóm þess hins mikla dags undir
ævinlegum böndum myrkursins. Svo sem einninn Sódóma og Gómorra og umliggjandi
borgir er með sama hætti og þær úthórast höfðu og eftir %öðru holdi
gengnir eru og gjörðir eru að eftirdæmi og þola kvöl ævinlegs elds.
Slíkt hið sama eru einninn þessir draumfífl, hverjir [sic] holdið saurga, en
herrastéttina forsmá og tignina hæða.

En Mikael, sá höfuðengill, þá hann við djöfulinn barðist og við hann þráttaði
um líkama Moysi, dirfðist hann ekki dómsatkvæði háðungarinnar á að fella,
heldur sagði hann: Drottinn straffi þig. En þessir lasta þar þeir ekkert af
vita, en hvað þeir af náttúru svo sem önnur skynlaus dýr vita, þá
spilla þeir sér þar inni. Svei þeim því að þeir ganga veg Kains og falla í
villudóm Balams fyrir verðkaups sakir og fyrirfarast í mót möglan Kóre.

Þeir eru óþekktir, bramlandi meðal sín af yðar ástgjöfum, án ótta gæðandi sig
sjálfa. Þeir eru vatslaus ský sem af vindi um verða drifin. Þeir eru
haustviður visinn, ófrjósöm tré, tvysar dauðir og upprættir, grimmar
sjávarbylgjur, útlöðrandi sínar eiginlegar vansemdir, villar stjörnur, hverjum
að varðveitt er þokan myrkranna að eilífu.

En Enok, hinn sjöundi frá Adam, hefir einninn af þessum spáð og sagt: Sjáið,
það Drottinn kemur með mörg þúsund heilagra dóm að gjöra yfir öllum og að
straffa alla þá sem ómildir eru af öllum gjörðum sem þeir ómildilega drýgðu og
af öllu hörðu sem ómildir syndarar hafa í móti honum talað.

Þeir eru möglendur og átölunarsamir, eftir sínum girndum gangandi. Og þeirra
munnur talar hrokyrði og dáist að manngreinarálitinu fyrir gagnsemdar sakir.
En þér elskulegir, veri minnugir þeirra orða sem hér áður fyrri sögð hafa
verið af postulum Drottins vors Jesú Kristi það þeir sögðu yður að á síðustum
tímum mundu spottarar koma, hverjir eftir sínum girndum ganga munu í
ómildilegu líferni. Þeir eru hverjir tvídrægni gjöra, hverjir líkamlegir eru,
þeir öngvan anda hafa.

En þér, ástsamlegir, uppbyggið yður yfir yðra allra heilögustu trú fyrir
heilagan anda og biðjið. Og varðveitið yður í Guðs kærleika og væntið þeirrar
miskunnar Drottins vors Jesú Kristi til eilífs lífs. Og haldið þennan úrskurð
það þér sambarmið yður þessum, en þá aðra fyrir hræðslu hjálplega gjörið og
rykkið þeim úr bálinu, og að hatri hafið þann flekkaða holdsins kyrtil.

En þeim sem yður kann varðveita utan vansa og að hegða fyrir augliti sinnar
dýrðar óflekkaða meður fögnuði, þeim Guði sem alleina er vitur, vorum lausnara
sé dýrð og miklan og vald og makt nú og um allar aldir að eilífu. Amen.